text: Politiet efterlyser flugtbilist
  16 april 2012 kl. 07.48
  Politiet leder efter en person, der i aftes kørte en cyklist ned.
  Politiet søger efter en flugtbilist, der i aftes kørte en 17-årig pige ned i Vejle. Pigen var på cykel, da hun kort før kl. 21 blev ramt af en bil i et kryds.
  Pigen slap med knubs og har ikke nogen nærmere beskrivelse af bilen, bortset fra, at den er rød.
  Bilen har sandsynligvis skrammer foran.
  Ved du noget, hører politiet gerne fra dig. Politiet har tlf. 114.
  